Document ID: 32001R2015

Kommissionens forordning (EF) nr. 2015/2001
af 12. oktober 2001
om ændring af forordning (EF) nr. 2235/2000 for så vidt angår anvendelsesperioden for visse bestemmelser i forordning (EF) nr. 1839/95 og (EF) nr. 1249/96
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1666/2000(2), særlig artikel 10, stk. 4, og artikel 12, stk. 1, og
ud fra følgende betragtninger:
(1) Kommissionens forordning (EF) nr. 1839/95 af 26. juli 1995 om gennemførelsesbestemmelser for toldkontingenter for indførsel af henholdsvis majs og sorghum til Spanien og af majs til Portugal(3), senest ændret ved forordning (EF) nr. 2235/2000(4), indeholder bestemmelser om forvaltningen af disse indførsler.
(2) Ifølge artikel 2, stk. 5, i Kommissionens (EF) nr. 1249/96 af 28. juni 1996 om gennemførelsesbestemmelser til Rådets forordning (EØF) nr. 1766/92(5) for så vidt angår importtold for korn, senest ændret ved forordning (EF) nr. 2235/2000, kan importtolden for glasset majs på visse betingelser nedsættes med 24 EUR/t. Under hensyn til udviklingen i verdensmarkedets priser på glasset majs ændredes denne nedsættelse ved forordning (EF) nr. 2235/2000, således at den forhøjedes i forhold til den toldnedsættelse, der oprindelig var fastsat ved forordning (EF) nr. 1249/96. Den i forordning (EF) nr. 1249/96 omhandlede sikkerhed afpassedes derefter.
(3) Foranstaltningerne i forordning (EF) nr. 2235/2000 fastsattes forsøgsvis for en periode på et år for at løse problemerne med forvaltningen af kontingenterne omhandlet i forordning (EF) nr. 1839/95. Da disse problemer i forsøgsperioden er blevet løst til de forskellige parters tilfredshed, bør anvendelsen af bestemmelserne i forordning (EF) nr. 2235/2000 gøres permanent.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Artikel 3, stk. 2, i forordning (EF) nr. 2235/2000 udgår.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. oktober 2001.

Labels: 3
15
17